Document ID: 32005R0261

KOMMISSIONENS FORORDNING (EF) Nr. 261/2005
af 16. februar 2005
om ændring af forordning (EF) nr. 43/2003 om gennemførelsesbestemmelser til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 for så vidt angår støtten til den lokale produktion af vegetabilske produkter i regionerne i EU's yderste periferi
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom) (1), særlig artikel 5, stk. 2, artikel 12, stk. 4, artikel 13, stk. 4, artikel 15, stk. 7, og artikel 18 og 22,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (2), særlig artikel 5, stk. 3, artikel 6, stk. 5, artikel 16, stk. 2, artikel 19, artikel 21, stk. 3, artikel 27, artikel 28, stk. 3, artikel 30, stk. 5, og artikel 34,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) (3), særlig artikel 9, stk. 2, artikel 10, stk. 5, og artikel 20, og
ud fra følgende betragtninger:
(1)
I Kommissionens forordning (EF) nr. 43/2003 af 23. december 2002 om gennemførelsesbestemmelser til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 for så vidt angår støtten til den lokale produktion af vegetabilske produkter i regionerne i EU's yderste periferi (4) er der i artikel 68 en liste over de meddelelser, som medlemsstaterne skal sende Kommissionen, og en tidsplan herfor.
(2)
For at forenkle det administrative arbejde for myndighederne i de berørte medlemsstater bør antallet af forskellige frister for indgivelse af rapporter til Kommissionen reduceres. Erfaringen viser, at alle de pågældende oplysninger bør samles i to rapporter, som skal indgives henholdsvis den 30. juni og 30. november hvert år.
(3)
Foranstaltningerne i denne forordning er i overensstemmelse med udtalelse fra Den Fælles Forvaltningskomité for Korn, Frugter og Grøntsager, Forarbejdede Frugter og Grøntsager, Vin, Humle, Levende Planter og Blomsterdyrkningens Produkter og Sukker -
UDSTEDT FØLGENDE FORORDNING:
Artikel 1
Artikel 68 i forordning (EF) nr. 43/2003 affattes således:
»Artikel 68
Meddelelser
1. De berørte medlemsstater sender hvert år inden for de angivne frister Kommissionen følgende:
a)
senest den 30. juni en rapport om gennemførelsen i det foregående produktionsår af foranstaltningerne i denne forordning; rapporten skal bl.a. indeholde oplysninger om:
-
de arealer, for hvilke der er ansøgt om den i afsnit I omhandlede støtte for det igangværende produktionsår, og for hvilke der faktisk er udbetalt støtte
-
de mængder grøn vanilje og flygtige olier af geranium og vetiverrod, hvortil der er ydet støtte som omhandlet i afsnit II, kapitel II
-
når det gælder støtte som omhandlet i afsnit II, kapitel III, for hvert departement:
-
de samlede mængder af sukkerrør, udtrykt i ton, for hvilke der er ansøgt om støtte
-
det samlede udbetalte støttebeløb og variationerne i enhedsbeløbene
-
eventuelle ændringer af kriterierne for ydelse af støtte og eventuelle supplerende nationale foranstaltninger, som for nyligt er vedtaget
-
de mængder råvarer, hvortil der er ydet støtte som omhandlet i afsnit III, kapitel I, fordelt efter produkt ifølge bilag I, del A, og nettovægten af de fremstillede mængder færdigvarer, fordelt ifølge bilag I, del B
-
for Frankrig og Portugal, når det gælder støtte som omhandlet i afsnit III, kapitel II, afdeling I:
-
de samlede mængder sukker- eller saccharosesirup og rom af landbrugsoprindelse, som der er ansøgt om støtte for, udtrykt i henholdsvis hvidt sukker og hl ren alkohol
-
hvilke fabrikker eller destillationsvirksomheder der har modtaget støtte
-
for hver fabrik eller hver destillationsvirksomhed: de modtagne støttebeløb samt de mængder sukker- eller saccharosesirup eller rom af landbrugsoprindelse, som er blevet produceret
-
de mængder, for hvilke der er ydet den i afsnit IV, kapitel I, omhandlede støtte og forhøjede støtte, fordelt efter produkt, jf. bilag II, III, IV eller V
-
de mængder, for hvilke der er ydet den i afsnit IV, kapitel II, omhandlede støtte, fordelt efter produkt, samt deres gennemsnitsværdi som omhandlet i artikel 46, stk. 4
-
de mængder, fordelt efter kategori eller produkt, som der er indgået kontrakt om for det igangværende produktionsår, jf. afsnit IV, kapitel II
-
hvorledes arbejdet med omlægning af arealer tilplantet med druesorter af direkte producerende hybrider, som det er forbudt at dyrke, skrider frem på Azorerne og Madeira
b)
senest den 30. november oplysninger om:
-
de høstede mængder ananas, for hvilke der er udbetalt støtte som omhandlet i afsnit II, kapitel I
-
de minimumspriser, der er omhandlet i afsnit III, kapitel I, og som er fastsat efter artikel 13 i forordning (EF) nr. 1452/2001 for hver af de i bilag I fastlagte produktkategorier
-
når det gælder den støtte, der er omhandlet i afsnit III, kapitel II, afdeling II:
-
de arealer, der er ansøgt om fast hektarstøtte for, og den samlede udbetalte hektarstøtte
-
den producerede mængde hvidt sukker og den samlede udbetalte særlige forarbejdningsstøtte.
2. Medlemsstaterne underretter straks Kommissionen om de tilfælde, som de anerkender som force majeure eller usædvanlige omstændigheder, der kan berettige til, at retten til støtte bevares.«
Artikel 2
Ikrafttrædelse og anvendelse
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. februar 2005.

Labels: 3
19
6